Namo statybos kainą tiesiogiai įtakoja visi aukščiau išvardinti pasirinkimai – pamatų tipo, mūro konstruktyvo, fasado apdailos, stogo dangų, langų. Kaip matote, skirtingų pasirinkimų gali būti tikrai labai daug ir įvairių, bet tai tik “dėžutės” dalies sprendimai, kuriuos pasirinksite statydami namą. Namo sąmatą galite modeliuoti šio puslapio „Sąmatos skaičiuoklėje“, ten pasirinkdami skirtingus sprendimus ir kriterijus, juos keisdami. Šį modeliavimą kviečiame atlikti dar tik planuojant savo namo statybos ir sklypo bendrą biudžetą, kad galėtumėte nusimatyti preliminarias išlaidas. Vertinant kiek kainuoja namo statyba, dėl atsargos ir skaičiuoklės paklaidos, pridėkite bent 10 proc. nenumatytiems atvejams ir nenutrūkstamam statybos finansavimo užtikrinimui.
Nepamirškite, kad namo statybos kaina gali priklausyti ir nuo jūsų namo statybos trukmės, ar tinkamai bus suplanuota namo statyba, medžiagų pasirinkimas, jų užsakymas, ar nebus prastovų dėl medžiagų tiekimo, ar bus užtikrintas nenutrūkstamas statybų finansavimas, ar nesikeis sprendimai statybų metu ir nereikės kažko perdaryti, t.y. griauti ir statyti iš naujo.